Neuvoston asetus (ETY) N:o 2769/75, annettu 29 päivänä lokakuuta 1975, varotoimenpiteiden soveltamisedellytyksistä sianliha-alalla



Virallinen lehti nro L 282 , 01/11/1975 s. 0043 - 0045

Suomenk. erityispainos Alue 3 Nide 6 s. 0193

Kreikank. erityispainos: Luku 03 Nide 14 s. 0043

Ruotsink. erityispainos Alue 3 Nide 6 s. 0193

Espanjank. erityispainos: Luku 03 Nide 9 s. 0123

Portugalink. erityispainos: Luku 03 Nide 9 s. 0123



NEUVOSTON ASETUS (ETY) N:o 2769/75, annettu 29 päivänä lokakuuta 1975, varotoimenpiteiden soveltamisedellytyksistä sianliha-alalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 18 artiklan 1 kohdan, ottaa huomioon komission ehdotuksen, ottaa huomioon Euroopan parlamentin lausunnon(2), sekä katsoo, että asetuksen (ETY) N:o 2759/75 18 artiklan 1 kohdassa säädetään mahdollisuudesta toteuttaa asianmukaisia toimenpiteitä, jos tuonnin tai viennin vuoksi yhden tai useamman 1 artiklassa tarkoitetun tuotteen markkinat yhteisössä häiriintyvät tai ovat vaarassa häiriintyä vakavasti siten, että perustamissopimuksen 39 artiklan tavoitteiden saavuttaminen vaarantuu; nämä toimenpiteet koskevat kolmansien maiden kanssa käytävää kauppaa, ja niiden soveltaminen lopetetaan, kun häiriö tai häiriön uhka väistyy, neuvoston kuuluu määritellä mainitun asetuksen 18 artiklan 1 kohdan soveltamista koskevat yksityiskohtaiset säännöt sekä tapaukset ja rajat, joissa jäsenvaltiot voivat toteuttaa varotoimenpiteitä, tämän vuoksi olisi määriteltävä päätekijät, joilla voidaan arvioida, ovatko yhteisön markkinat vakavasti häiriintyneet vai vaarassa häiriintyä, turvautuminen suojatoimenpiteisiin riippuu kolmansien maiden kanssa käytävän kaupan vaikutuksesta yhteisön markkinoihin, ja tästä syystä olisi tarpeen arvioida näiden markkinoiden tilanne ottaen huomioon itse markkinoille ominaisten seikkojen lisäksi tämän kaupan kehitykseen liittyvät seikat, olisi määriteltävä toimenpiteet, joita voidaan toteuttaa asetuksen (ETY) N:o 2759/75 18 artiklan mukaisesti; näiden toimenpiteiden on oltava sellaisia, että ne korjaavat markkinoiden vakavat häiriöt ja poistavat tällaisten häiriöiden uhan; ne on voitava suhteuttaa olosuhteisiin sen välttämiseksi, että niillä on muita kuin toivottuja vaikutuksia, sekä markkinatilanteen arviointiperusteet että tässä tilanteessa mahdollisesti toteutettavat toimenpiteet on määriteltävä ottaen huomioon, että tähän asti sianliha-alan säännöksillä annettu kauppajärjestelmä ei ole käsittänyt tuontitodistusjärjestelmää, olisi rajoitettava jäsenvaltion turvautumista asetuksen (ETY) N:o 2759/75 18 artiklaan, jos edellä tarkoitettuihin seikkoihin perustuvan arvioinnin jälkeen tämän valtion markkinoiden katsotaan vastaavan mainitun artiklan edellytyksiä; mahdollisesti toteutettavien toimenpiteiden on tässä tapauksessa oltava sen laatuisia, että ne estävät markkinatilanteen huononemisen edelleen; niiden on kuitenkin oltava luonteeltaan ehkäiseviä; tämä kansallisten toimenpiteiden ehkäisevä luonne oikeuttaa niiden soveltamisen ainoastaan siihen asti, kun asiasta tehty yhteisön päätös on tullut voimaan, ja komission kuuluu tehdä ratkaisunsa yhteisön varotoimenpiteistä jäsenvaltion hakemuksesta 24 tunnin kuluessa tämän hakemuksen vastaanottamisesta; olisi säädettävä säännöksistä, joilla varmistetaan, että komissiolle toimitetaan mahdollisimman nopeasti tieto jäsenvaltion soveltamista varotoimenpiteistä, jotta se voisi arvioida markkinoiden tilanteen kaikkein tehokkaimmin; tämän vuoksi olisi säädettävä, että nämä toimenpiteet annetaan komissiolle tiedoksi heti kun niistä on päätetty ja että tätä ilmoitusta pidetään asetuksen (ETY) N:o 2759/75 18 artiklan 2 kohdan mukaisena hakemuksena, ON ANTANUT TÄMÄN ASETUKSEN: 1 artikla Sen arvioimiseksi, häiriintyvätkö yhden tai useamman asetuksen (ETY) N:o 2759/75 1 artiklan 1 kohdassa tarkoitetun tuotteen markkinat tai ovatko ne vaarassa häiriintyä vakavasti yhteisön tuonnin tai viennin vuoksi siten, että perustamissopimuksen 39 artiklan tavoitteiden saavuttaminen vaarantuu, otetaan erityisesti huomioon: a) toteutetun tai ennakoitavan tuonnin tai viennin määrä, b) tuotteiden saatavuus yhteisön markkinoilla, c) yhteisön markkinoilla noteeratut hinnat tai näiden hintojen ennakoitava kehitys ja erityisesti niiden liiallinen lasku- tai nousupyrkimys, d) niiden tuotteiden määrä, joiden osalta on toteutettu tai saatetaan toteuttaa interventiotoimenpiteitä, jos edellä tarkoitettu tilanne ilmenee tuonnin seurauksena. 2 artikla 1. Toimenpiteet, joita voidaan toteuttaa asetuksen (ETY) N:o 2759/75 18 artiklan 2 ja 3 kohdan mukaisesti tämän artiklan 1 kohdassa tarkoitetussa tilanteessa, ovat viennin tai tuonnin keskeyttäminen tai vientimaksujen kantaminen. 2. Näitä toimenpiteitä voidaan toteuttaa vain siinä määrin ja vain sen aikaa kun on ehdottoman välttämätöntä. Niissä otetaan huomioon yhteisöön matkalla olevien tuotteiden erityistilanne. Toimenpiteet voivat koskea ainoastaan kolmansista maista lähtöisin olevia tai kolmansiin maihin meneviä tuotteita. Ne voidaan rajoittaa tiettyihin lähtöisyyksiin, alkuperiin, määräpaikkoihin, laatuihin tai tarjontamuotoihin. Toimenpiteet voidaan rajoittaa tuontiin tietyille yhteisön alueille tai tällaisilta alueilta lähtöisin olevaan vientiin. 3 artikla 1. Jäsenvaltio voi toteuttaa kaiken varalta yhden tai useamman varotoimenpiteen, jos jäsenvaltio 1 artiklassa tarkoitettuihin tekijöihin perustuvan arvioinnin jälkeen katsoo asetuksen (ETY) N:o 2759/75 18 artiklan 1 kohdassa tarkoitetun tilanteen ilmenevän alueellaan. Suojatoimenpiteet käsittävät: a) tuonnin tai viennin keskeyttämisen, b) vaatimuksen vientimaksujen tallettamisesta tai niiden määrän takaamisesta. Edellä b alakohdassa tarkoitettu toimenpide johtaa maksujen kantamiseen ainoastaan, jos näin päätetään asetuksen (ETY) N:o 2759/75 18 artiklan 2 ja 3 kohdan mukaisesti. Tämän asetuksen 2 artiklan 2 kohdan säännöksiä sovelletaan. 2. Varotoimenpiteet on annettava komissiolle tiedoksi teleksillä, heti kun niistä päätetään. Tämä ilmoitus vastaa asetuksen (ETY) N:o 2759/75 18 artiklan 2 kohdan mukaista hakemusta. Näitä toimenpiteitä sovelletaan ainoastaan komission tältä pohjalta tekemän päätöksen voimaantuloon asti. 4 artikla Kumotaan varotoimenpiteiden soveltamisedellytyksistä sianliha-alalla 18 päivänä joulukuuta 1969 annettu neuvoston asetus (ETY) N:o 2593/69(3). Viittauksia 1 kohdan mukaisesti kumottuun asetukseen pidetään viittauksina tähän asetukseen. 5 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 1 (2) EYVL N:o C 60, 13.3.1975, s. 42 (3) EYVL N:o L 324, 27.12.1969, s. 6